கேள்வி: தமிழ்நாடு துடுப்பாட்டச் சங்கம் பற்றி நீங்கள் என்ன அறிந்துள்ளீர்கள்?
பதில்: தமிழ்நாடு துடுப்பாட்ட சங்கம் (Tamil Nadu Cricket Association) என்பது இந்தியா, தமிழ்நாடு மாநிலத்தில் தமிழ்நாடு துடுப்பாட்ட அணி செயல்பாடுகளைக் கட்டுப்படுத்தும் அமைப்பு ஆகும் . இந்த அமைப்பு இந்தியத் துடுப்பாட்டக் கட்டுப்பாடு வாரியம் கீழ் செயல்படுகிறது. ரூபா குருநாத் தமிழ்நாடு துடுப்பாட்ட சங்கத்தின் தலைவராக உள்ளார். டி.என்.சி.ஏ இந்தியத் துடுப்பாட்டக் கட்டுப்பாடு வாரியம் நிரந்தர அமைப்புகளில் ஒன்றாகும் http://www.rediff.com/cricket/report/srinivasan-unanimously-re-elected-tnca-president/20150612.htm மாநிலத்தில் ஒழுங்கமைக்கப்பட்ட துடுப்பாட்ட தொடர்கள் 1932 ஆண்டு முதல் மெட்ராஸில் தொடங்கியது. இதனை மெட்ராஸ் துடுப்பாட்ட சங்கத்திற்காக இந்திய துடுப்பாட்ட கூட்டமைப்பு 1932 ஆம் ஆண்டில் ஒரு துடுப்பாட்டப் போட்டியினை நடத்தியது. அதுவே முதல் துடுப்பாட்டத் தொடர் என அறியப்பட்டது. ஐ.சி.எஃப் மற்றும் மெட்ராஸ் துடுப்பாட்ட சங்கங்கள் ஆகிய இரண்டு சங்கங்களும் பெரும்பாலும் எதிர்மறையான நிலைகளை கொண்டிருந்தன, ஒரே நாட்களில் இரு சங்கங்களும் சுயாதீனமாக முக்கியமான போட்டிகளையும் நடத்தின. அந்த சமயங்களில் வேறு எந்த பொழுதுபோக்கும் இல்லாத காரணத்தினால் இது மக்களுக்கு குழப்பத்தை உண்டாக்கியது. பின் இரு சங்கங்களும் இணைந்து மெட்ராஸ் துடுப்பாட்ட சங்கம் என்று ஆனது. மெட்ராஸ் துடுப்பாட்ட சங்கம் முறையாக ஏப்ரல் 30, 1935 இல் அமைக்கப்பட்டது. இந்தச் சங்கம் குறுகிய காலத்திலேயே இந்திய துடுப்பாட்ட கட்டுப்பாட்டு வாரியத்துடன் இணைக்கப்பட்டது. துடுப்பாட்ட சங்கம் அந்தந்த மாகாணாத்தில் துடுப்பாட்ட பிரநிதிகளாக இருந்தவர்களை கட்டுப்படுத்தியது.
கேள்வி: தமிழ்நாடு துடுப்பாட்டச் சங்கம் - தமிழ்நாடு பிரீமியர் லீக் பற்றி தகவல் சொல்.
பதில்: தமிழ்நாடு பிரீமியர் லீக் டிஎன்சிஏ 2016 ஆகஸ்டில் துவக்கியது. 8 அணிகள் இதில் பங்கேற்கின்றன. டி.என்.பி.எல் இன் தொடக்க பதிப்பில் எட்டு அணிகள் இடம்பெற்றன, மொத்தம் 31 போட்டிகள் நடைபெற்றன.